ai4bharat/Pralekha huggingface dataset:
وزیراعظم کا دفتر
سینٹ ونسینٹ اور گرینیڈا کے وزیر اعظم کی جناب مودی سے ملاقات
نئی دلّی، 10 ستمبر / سینٹ ونسینٹ اور گرینیڈا کے وزیر اعظم ڈاکٹر رالف ایورارڈ گونسالوز نے وزیر اعظم جناب نریندر مودی سے آج ملاقات کی۔سینٹ ونسینٹ اور گرینیڈا کے وزیر اعظم گونسالوز نئی دلّی میں منعقد ہ اعلیٰ سطحی یونائٹڈ نیشنز کنونشن آن کمبیٹنگ ڈی سرٹیفکیشن  سمپوزیم میں شرکت کے لئے بھارت کے اولیں دورے پر آئے ہوئے ہیں۔
وزیر اعظم گونسالوز نے محسوس کیا کہ سینٹ ونسینٹ اور گرینیڈا کے علاوہ کیریبیائی اور لاطینی ا مریکی خطوں میں بھارت کے لئے خیر سگالی کے جذبات پائے جاتے ہیں۔ انہوں نے خطے میں بھارت کے ترقیاتی تعاون اور قدرتی آفات کے دوران امداد کے لئے بھارت کی ستائش کی۔
وزیر اعظم جناب مودی نے دونوں ملکوں کے درمیان قریبی بین الاقوامی تعاون کا تذکرہ کرتے ہوئے سینٹ ونسینٹ اور گرینیڈا کو اقوام متحدہ کی سیکورٹی کونسل کا غیر مستقل ممبر منتخب ہونے پر دنیا کے اب تک کے سب سے چھوٹے ملک کے طور پر مبارک باد پیش کی۔
دونوں ملکوں کے رہنماؤں نے دونوں ملکوں کے درمیان ہنر مندی کے فروغ، تربیت، تعلیم، مالیات، ثقافت اور قدرتی آفات کے انتظامات میں تعاون کے فروغ پر رضا مندی کا اظہار کیا۔
۔۔۔۔۔۔
U.4098
(Visitor Counter : 62
کابینہ
کابینہ نے مرکزی حکومت کے ملازمین کے لئے مہنگائی بھتہ کی اضافی قسط اورپینشن یافتگان کے یکم جنوری ، 2022سے واجب الادا ، مہنگائی ریلیف کے اجراء کی منظوری دی ہے
وزیراعظم جناب نریندرمودی کی صدارت میں مرکزی کابینہ نے مرکزی حکومت کے ملازمین کے یکم جنوری ، 2022 سے واجب الادا مہنگائی بھتہ  کی ایک اضافی قسط اورپینشن یافتگان افراد کے لئے مہنگائی ریلیف  کے اجراء کے لئے اپنی منظوری دے دی ہے اور اس سلسلے میں قیمتوں میں اضافے کی تلافی کی غرض سے بنیادی تنخواہ /پینشن کی موجودہ شرح 31فیصد میں 3فیصد کا اضافہ کیاگیاہے ۔
یہ اضافہ منظورشدہ فارمولے کے عین مطابق ہے جو کہ ساتویں سینٹرل پے کمیشن کی ہدایات پرمبنی ہے ۔
مہنگائی بھتے اورمہنگائی کی ریلیف ، دونوں کی وجہ سے سرکاری خزانے پرسالانہ 9544.50کروڑروپے کا مشترکہ اثرپڑے گا۔ اس اضافے سے لگ بھگ مرکزی حکومت کے47.68لاکھ ملازمین اور 68.62لاکھ پینشن یافتگان افراد کو فائدہ پہنچے گا۔
وزیراعظم کا دفتر
وزیر اعظم اور جرمنی کی وفاقی چانسلر کے درمیان ٹیلی فون پر گفتگو
نئی دہلی، 3/اپریل۔ وزیر اعظم جناب نریندر مودی نے جرمنی کی وفاقی چانسلر عزت مآب ڈاکٹر اینگلا مرکل کے ساتھ ٹیلی فون پر گفتگو کی۔
دونوں لیڈروں نے عالمی وبا کووڈ – 19، اپنے اپنے ملکوں کی صورت حال اور صحت کے اس بحران سے لڑنے کے لئے بین الاقوامی اشتراک کی اہمیت تبادلہ خیال کیا۔
انھوں نے اس وبا کے دوران دواؤں اور طبی آلات کی مناسب دستیابی پر اپنے خیالات کا اظہار کیا اور اس سلسلے میں تعاون کے مواقع تلاش کرنے سے اتفاق کیا۔
جرمنی کی چانسلر نے وزیر اعظم سے اس بات پر اتفاق کیا کہ کووڈ – 19 کی وبا جدید دور کی تاریخ میں ایک اہم موڑ ہے اور یہ انسانیت کے مشترکہ مفاد میں عالم گیریت کے نئے تصور پر مبنی اتحاد کے لئے ایک موقع فراہم کرتا ہے۔
وزیر اعظم نے جرمنی کی چانسلر کو یوگا کی سادہ مشقوں کو مشتہر کرنے اور دنیا بھر کے لوگوں کے لئے قوت مدافعت میں اضافہ کے لئے آیوروید کے علاج کے بارے میں معلومات فراہم کرنے کے بھارت کے حالیہ اقدامات سے مطلع کیا۔ چانسلر نے اس بات سے اتفاق کیا کہ اس طرح کی مشقیں، خاص طور پر موجودہ لاک ڈاؤن کی صورت میں نفسیاتی اور جسمانی صحت کو بہتر بنانے کے لئے بہت مفید ثابت ہوسکتی ہے۔
۔۔۔۔۔۔۔۔۔۔۔۔۔۔۔۔۔۔۔۔۔
U-1450
(
اسٹیل کی وزارت
آر آئی این ایل کے شعبہ مارکیٹنگ کے بین الاقوامی تجارتی ڈویژن کو برآمدی فضیلت کے لیے اسٹار پرفارمنس ایوارڈ سے نوازا گیا
نئی دہلی، 29 جولائی 2022:
آر آئی این ایل/ وشاکھاپٹنم اسٹیل پلانٹ مارکیٹنگ ڈیپارٹمنٹ کے انٹرنیشنل ٹریڈ ڈویژن  کو سال 2018-19 کے لیے آئرن اینڈ اسٹیل کی رولڈ، ڈرا اور فولڈڈ پروڈکٹس – سدرن ریجنل آف انجینئرنگ ایکسپورٹ پروموشن کونسل آف انڈیا  کے بڑے انٹرپرائز کے زمرے کے تحت برآمدی کارکردگی کے لیے اسٹار پرفارمنس ایوارڈ سے نوازا گیا ہے۔
یہ ایوارڈ کرناٹک کے وزیر اعلی جناب بساؤراج بومئی نے پیش کیا جسے بنگلورو میں چیف جنرل منیجر  انچارج جناب ایم ستیانندم اور جنرل منیجر  انچارج آئی ٹی ڈی جناب پرشانت ساگر نے وصول کیا۔
آر آئی این ایل کے سی ایم ڈی جناب اتل بھٹ نے برآمدی کاکردگی کے لیے باوقار اسٹار پرفارمنس ایوارڈ سے نوازے جانے پر آر آئی این ایل کے بین الاقوامی تجارتی ڈویژن  کو سراہا۔ جناب اتل بھٹ نے آج آر آئی این ایل کے بین الاقوامی تجارتی ڈویژن کے ساتھ بات چیت کے دوران ڈائریکٹر  جناب ڈی کے موہنتی کے ساتھ مل کر بین الاقوامی مارکیٹ میں اپنی موجودگی کو بہتر بنانے کے لیے آر آئی این ایل کے بین الاقوامی تجارتی ڈویژن  کی جانب سے کئے جانے والے مستقل اقدامات کی ستائش کی۔
یہ باوقار ایوارڈ اس ادارے کو پیش کیا جاتا ہے جس نے بین الاقوامی تجارت میں بہترین کارکردگی کا مظاہرہ کیا ہو اور تین مالی سالوں میں سے دو سالوں میں برآمدی کارکردگی کی ایک خاص کم از کم رقم کامیابی سے حاصل کی ہو۔ واضح رہے کہ آر آئی این ایل کی مصنوعات اپنے بہترین معیار اور ڈلیوری شیڈول کے لیے بین الاقوامی مارکیٹ میں انتہائی مشہور ہیں۔
وزارت دفاع
وزیر دفاع راج ناتھ سنگھ نے جاپان کے وزیر دفاع تارو کونو کے ساتھ باہمی تعلقات اور علاقائی سلامتی کی صورت حال پر تبادلۂ خیال کیا
نئیدہلی ، 29 اکتوبر / وزیر دفاع جناب راج ناتھ سنگھ نے آج جاپان کے وزیر دفاع جناب تارو کونوکے ساتھ ٹیلی فون پر بات چیت کی ۔ وزیر دفاع نے شہنشاہ نارو ہیتو کی تاج پوشی کے لئے حکومتِ ہند کی جانب سے ، انہیں مبارکباد دی ۔
وزیر دفاع جناب راج ناتھ سنگھ نے طوفان ہیگی بِس کی وجہ سے ہوئے جانی و مالی نقصان کے لئے گہری تعزیت کا بھی اظہار کیا ، جواِس ماہ کے شروع میں جاپان میں آیا تھا۔وزیر دفاع راج ناتھ سنگھ نے سمندری طوفان سے متاثرہ لوگوں کو راحت فراہم کرنے کی جاپانی حکومت کی کوششوں کے لئے ، اُس کی تعریف کی ۔
ہندوستان اور جاپان کے درمیان گہرے دفاعی تعاون پر اطمینان کا اظہارکرتے ہوئے وزیر دفاع راج ناتھ سنگھ نے جاپان کے وزیر اعظم شنزو آبے اور جاپان کے سابق وزیر دفاع جناب تاکیشی ایوا یا کے ساتھ اپنی حالیہ کامیاب میٹنگوں کاذکر کیا ۔ یہ میٹنگیں ستمبر ، 2019 ء میں جاپان کے ، اُن کے دورے کے دوران ہوئی تھیں ۔
جناب راج ناتھ سنگھ نومبر ، 2019 ء میں بینکاک میں آسیان کے وزرائے دفاع کی آئندہ پلس میٹنگ کے دوران جاپان کے وزیر دفاع کے ساتھ ملاقات کے منتظر ہیں ۔ دونوں وزراء نے باہمی تعلقات اور علاقائی سلامتی کی صورت حال پربھی تبادلۂ خیال کیا ۔
۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔
) م ن ۔ ح ا ۔ ع ا )
U.No. 4815
(Visitor Counter : 65
وزیراعظم کا دفتر
وزیراعظم نے بسنت پنچمی اور سروسوتی پوجا پر لوگوں کو مبارکباد پیش کی
نئی دلّی ،05 فروری، 2022/
وزیراعظم جناب نریندر مودی نے بسنت پنچمی اور سروسوتی پوجا کے موقع پر لوگوں کو مبارکباد پیش کی ہے۔
اپنے ایک ٹوئیٹ میں وزیراعظم نے کہا:
’’تمام اہل وطن کو بسنت پنچمی اور سرسوتی پوجا کی ڈھیروں نیک خواہشات۔ ماں شاردا کی نوازشیں سبھی پر بنی رہیں اور رتو راج بسنت ہر کسی کی زندگی میں خوشیاں لے کر آئے۔‘‘
"सभी देशवासियों को बसंत पंचमी और सरस्वती पूजा की ढेरों शुभकामनाएं। मां शारदा की कृपा आप सभी पर बनी रहे और ऋतुराज बसंत हर किसी के जीवन में हर्षोल्लास लेकर आए।"
ریلوے کی وزارت
ریلوے کی وزارت نے آتم نربھر بھارت کی تعمیر کے عنوان سے ختم سال پر حصولیابیوں سے متعلق ایک کتابچے کا اجرا کیا
کتابچے میں سال 2020 میں بھارتی ریلویز کی اہم حصولیابیوں اور اقدامات کا ذکر کیا گیا ہے
یہ کتابچہ ریلوے کی وزارت کی ویب سائٹ پر دستیاب ہے
نئی دہلی،30دسمبر ،2020 /ریلوے کی وزارت نے سال 2020 میں ریلوے کی وزارت کی حصولیابیوں پر ایک کتابچہ جاری کیا ہے جس کا عنوان ہے ایک آتم نربھر بھارت کی تعمیر۔ اس کتابچے میں سال 2020 کےدوران بھارتی ریلویز کی اہم حصولیابیوں اور اقدامات کا ذکر کیا گیا ہے۔
اس کتابچے میں ریلویز کی وزارت کی اہم حصولیابیوں اور اقدامات کا ذکر کیا گیا ہے جس میں مختلف خصوصی موضوعات شامل کیے گیے ہیں جیسے کہ کووڈ – 19 کے اوقات میں ملک کی شہ رگ ، کووڈ – 19 کے دوران ریلوے کے محکمے نے خیرسگالی پھیلائی، ریل سرکشا ، ایک بہتر کل کے لیے بنیادی ڈھانچہ ، شمال مشرق کا 7 بہنوں سے رابطہ ، آتم نربھر بھارت ، سوچھ ریل سوچھ بھارت، گرین ریلویز ، ہنر مند بنتا ہوا بھارت، مال ڈھلائی کے لیے مخصوص راہداری پٹری پر، تیز رفتار مال ڈھلائی، مال ڈھلائی اگلے محاذ پر ، کسان ریل کے ساتھ کھیتوں میں خوشحالی ، مسافروں کے چہروں پر مسکراہٹ جاری رکھنا ، ترقی کے پلیٹ فارم ، کام کاج میں سرکاری نجی اشتراک، وکاس کی ریل ، تیز رفتار ریلویز،تیز رفتار ریلویز، شفافیت اور جوابدہی وغیرہ۔
اس کتابچے ہندی اور انگریزی ترجمے ریلوے کی وزارت کی ویب سائٹ پر دستیاب ہیں : https://indianrailways.gov.in.
کتابچے کے انگریزی ترجمے کا لنک -
https://indianrailways.gov.in/English Achievement Booklet RAILWAY__25.12.20.pdf
کتابچے کے ہندی ترجمے کا لنک -
https://indianrailways.gov.in/HINDI%20Achievement%20Booklet%20RAILWAY__25.12.20.pdf
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
(U –8546
وزیراعظم کا دفتر
وزیراعظم ،روزگارمیلہ کے تحت ،سرکاری محکموں اورتنظیموں میں نوشمولیت شدہ 70000سے زیادہ افراد کو 22جولائی کوتقرری نامے سونپیں گے
روزگارمیلہ ، وزیراعظم کی جانب سے روزگارکے مواقع پیداکرنےکو سب سے زیادہ ترجیح دیئے جانے کے عزم کی تکمیل کی جانب ایک قدم ہے
نوشمولیت شدہ تقرری حاصل کرنے والے افراد کو ، کرم یوگی پرارمبھ کے آن لائن ماڈیول کے توسط سے خود کوتربیت بھی فراہم کرنی ہوگی
وزیراعظم ، جناب نریندرمودی 22جولائی 2023کو صبح 10:30بجے ویڈیوکانفرنسنگ کے ذریعہ نوشمولیت شدہ 70000سے زیادہ افراد کو تقرری نامے تقسیم کریں گے ۔ وزیراعظم اس موقع پر ان نوشمولیت شدہ افراد سے خطاب بھی کریں گے ۔
روزگارمیلہ ملک بھرکے 44مقامات پر منعقد کیاجائے گا۔ اس پہل کی معاونت کرتے ہوئے مرکزی حکومت کے سبھی محکموں کے ساتھ ساتھ ریاستی سرکاروں /مرکز کے زیرانتظام علاقوں کے محکموں میں تقرریاں کی جارہی ہیں ۔ملک بھرسے منتخب کئے گئے یہ نئے شمولیت شدہ افراد،دیگرمحکموں کے ساتھ ساتھ مالیہ کے محکمے ، مالیاتی خدمات کے محکمے ، ڈاک کے محکمے ، اسکولی تعلیم کے محکمے ، اعلیٰ تعلیم کے محکمے ، دفاع کی وزارت ، صحت وخاندانی بہبود کی وزارت ، مرکزی حکومت کے ملکیت والے کاروباری اداروں ، آبی وسائل کے محکمے ، عملہ اورتربیت کے محکمے اور داخلی امورکی وزارت سمیت مختلف وزارتوں /محکموں میں حکومت میں شامل ہوں گے ۔
روزگارمیلہ ، وزیراعظم کی جانب سے روزگارکے مواقع پیداکرنے کو سب سے زیادہ ترجیح دیئے جانے سے متعلق عزم کی تکمیل کی جانب ایک اہم قدم ہے ۔ امکان ہے کہ یہ روزگارمیلہ، روزگارکے مزید مواقع پیداکرنے اور نوجوانوں کو بااختیاربنانے اور قومی تعمیر میں ان کی شرکت کی غرض سے معنی خیز مواقع فراہم کرنے کے لئے ایک محرک کے طورپرکام کرے گا۔
نوشمولیت شدہ تقرری حاصل کرنے والے افراد کو ، کرم یوگی پرارمبھ کے توسط سے خود کوتربیت فراہم کرنے کا ایک موقع بھی مل رہا ہے۔ کرم یوگی پرارمبھ ، آئی جی اوٹی کرم یوگی پورٹل پرایک آن لائن ماڈیول ہے ، جس پر ‘کہیں بھی کوئی بھی آلہ ’ کے توسط سے سیکھنے کے فارمیٹ کے لئے 580سے زیادہ ای-لرننگ کورسیز دستیاب کرائے گئے ہیں ۔
صحت اور خاندانی بہبود کی وزارت
بھارت میں مجموعی طورپر کووڈ -19سے بچاؤ کے ٹیکے لگائےجانے کی تعداد 58.89 کروڑسے زیادہ ہوگئی ہے
صحت یابی کی شرح بڑھ کر ہے،جو مارچ 2020 سےسب سے زیادہ ہے
گذشتہ 24 گھنٹوں میں 25467 نئے معاملے درج کئے گئے
مجموعی معاملات میں کل فعال معاملات کی تعداد مارچ 2020 سے اب تک کی سب سے کم شرح 1 فیصد رہی
بھارت میں زیر علاج مریضوں کی تعداد) 319551 (ہے جو 156 دن میں سب سے کم 0.98 فیصدہے
جانچ کے بعد متاثر پائے جانے والے افراد کی یومیہ شرح فیصد ہے ، جوگذشتہ 29 دن میں 3 فیصد سے بھی کم ہے۔
گذشتہ 24 گھنٹے کے دوران ا ٓج صبح 7 بجے تک موصولہ عبوری رپورٹ کے مطابق 6503493 ویکسین خوراک دی گئی ہیں۔اس تعداد کے ساتھ ہی کل بھارت میں کووڈ-19 ٹیکہ کاری کی تعداد58.89 کروڑ  سے زیادہ ہوگئی ہے ۔
آج صبح 8 بجے تک موصولہ عارضی رپورٹ کے مطابق مجموعی اعداد وشمار درج ذیل ہے:
|
|
صحت کی دیکھ بھال کرنے والے کارکن
|
|
پہلی خوراک
|
|
1,03,53,692
|
|
دوسری خوراک
|
|
82,32,742
|
|
پیش پیش رہنے والے کارکن
|
|
پہلی خوراک
|
|
1,83,07,076
|
|
دوسری خوراک
|
|
12640318
|
|
18 سے 44 سال کی عمر کے افراد
|
|
پہلی خوراک
|
|
22,03,32,468
|
|
دوسری خوراک
|
|
2,03,29,375
|
|
45 سے59 سال کی عمر کے افراد
|
|
پہلی خوراک
|
|
12,34,70,622
|
|
دوسری خوراک
|
|
4,93,70,668
|
|
60 سال سے زیادہ کی عمر کے افراد
|
|
پہلی خوراک
|
|
8,36,87,351
|
|
دوسری خوراک
|
|
1,03,53,692
|
|
میزان
|
|
58,89,97,805
مرکزی حکومت ملک بھر میں کووڈ-19 ٹیکہ کاری کی رفتار کو بڑھانے اور اس کےاسکوپ کو وسعت دینے کیلئے عہد بند ہے۔پچھلے 24 گھنٹے میں 39486 مریض صحت یاب ہوئے ہیں اور صحت یابی کی مجموعی تعداد بڑھ کر  31720112 ہوگئی ہے۔
نتیجتاً سردست بھارت میں صحت یابی کی شرح 97.68 فیصد ہے ،جو مارچ 2020 سے سب سے زیادہ ہے۔
مرکز ،ریاستوں اور مرکز کے زیر انتظام علاقوں کے ذریعہ کی گئی پائیدار اور مشترکہ کوششوں کی بدولت مسلسل 58 ویں دن 50 ہزار سے بھی کم یومیہ نئے معاملات درج کئے جانے کا رجحان سامنے آیا ہے۔
گذشتہ 24 گھنٹے میں محض 25 ہزار 467 نئے معاملے درج کئے گئے ہیں۔
شفا یابی کی شرح بڑھنے اور نئے کیسوں کی تعداد میں کمی سے زیر علاج مریضوں کی تعداد میں کمی آئی ہےاور یہ تعداد 319551 ہے جو 156 دن میں سب سے کم ہے۔ملک میں سر دست مجموعی متاثرہ معاملوں کی تعدادمحض 0.98 فیصد ہے ،جو مارچ 2020 سے سب سے کم ہے ۔ یہ شرح ملک کے کل فعال معاملات میں1 فیصد سے کم ہے۔
ملک بھر میں جانچ کی صلاحیت میں مسلسل اضافہ کیا جارہا ہے ۔پچھلے 24 گھنٹے میں کُل 1647526 نمونوں کی جانچ کی گئی ہے ۔بھارت میں اب تک مجموعی طور پر 50.93کروڑسے زیادہ  نمونوں کی جانچ کی جاچکی ہے۔
اب جبکہ جانچ کی صلاحیت میں ملک بھر میں اضافی کیا گیا ہے۔اب زیر علاج مریضوں کی ہفتہ وار شرح 1.90 فیصد رہ گئی ہے ،جو 60 دنوں میں 3 فیصد سے بھی کم ہے۔ سر دست جانچ کے بعد متاثر پائے جانے والوں کی شرح 1.55 فیصد ہے۔گذشتہ 29 دنوں میں انفیکشن سے متاثریومیہ افراد کی شرح 3 فیصد سے بھی کم رہی ،جو مسلسل 78ویں دن فی الحال 5 فیصد سے بھی کم ہے۔
وزارت دفاع
وزیر دفاع جناب راج ناتھ سنگھ نے شراکت داری کے طرز پر 23 نئے سینک اسکولوں کو منظوری دی
حکومتِ ہند نے این جی اوز ؍پرائیویٹ اسکولوں؍ریاستی حکومتوں کے ساتھ شراکت میں 100 نئے سینک اسکولوں کے قیام کی پہل کو درجہ بندی کے ساتھ چھٹے کلاس سے شروع کرنے کی منظوری دی ہے۔ اس پہل کے تحت، سینک اسکولس سوسائٹی نے ملک بھر میں واقع 19 نئے سینک اسکولوں کے ساتھ سمجھوتہ نامے)ایم او اے( پر دستخط کیے ہیں۔
شراكت داری كے طرز پر نئے سینک اسکول کھولنے کے لیے درخواستوں کی مزید جانچ کے بعد وزیر دفاع جناب راج ناتھ سنگھ نے شراکت داری کے طرز پر 23 نئے سینک اسکول قائم کرنے کی منظوری دی ہے۔ اس پہل نے سینک اسکول سوسائٹی کے زیراہتمام شراکت داری کے تحت کام کرنے والے نئے سینک اسکولوں کی تعداد بڑھا کر 42 کردی ہے۔ اس کے علاوہ موجودہ 33 سینک اسکول پہلے سے کام کررہے تھے۔
وزیر اعظم جناب نریندر مودی کے 100 نئے سینک اسکولوں کے قیام کے وژن کے پیچھے جو مقصد ے وہ یہ ہے كہ طلباء کو قومی تعلیمی پالیسی کے مطابق معیاری تعلیم فراہم کی جائے اور انہیں مسلح افواج میں شمولیت سمیت کیریئر کے بہتر مواقع فراہم کئے جائیں ۔ یہ پرائیویٹ سیکٹر کو آج کے نوجوانوں کو کل کے ذمہ دار شہری بننے کے لیے بہتر بنا کر قوم کی تعمیر کے لیے حکومت کے ساتھ ہاتھ ملا کر کام کرنے کا موقع فراہم کرتا ہے۔
ریاست اور مركزی خطے کے لحاظ سے درج بالا 23 منظور شدہ نئے سینک اسکولوں کی فہرست
https://sainikschool.ncog.gov.in/
پر دیکھی جا سکتی ہے۔
یہ نئے سینک اسکول، متعلقہ تعلیمی بورڈز سے اپنی وابستگی کے علاوہ سینک اسکولس سوسائٹی کے زیراہتمام کام کریں گے اور سوسائٹی کی طرف سے تجویز کردہ شراکت داری میں نئے سینک اسکولوں کے لیے قواعد و ضوابط پر عمل كیا جائے گا۔اپنے باقاعدہ الحاق شدہ بورڈ کے نصاب کے علاوہ وہ سینک اسکول پیٹرن کے طلباء کو اکیڈمک پلس نصاب کی تعلیم بھی دیں گے۔ ان اسکولوں کو چلانے کے طریقہ کار سے متعلق تفصیلات
https://sainikschool.ncog.gov.in/
پر دستیاب ہیں۔
خواہشمند طلباء اور والدین کو دعوت دی جاتی ہے كہ وہ ویب پورٹل پر جا كراس نئے موقع سے فائدہ اٹھائیں۔
وزارت آیوش
این ایم پی بی اور لکھنؤ کے سی ایس آئی آر- سی آئی ایم اے پی نے طبی جڑی بوٹیوں کی پیداوار کو فروغ دینے کیلئے مفاہمت نامے پر دستخط کیے
نئی دہلی:06؍دسمبر، 2021۔نیشنل میڈیسنل پلانٹس بورڈ  اور لکھنؤ کے کونسل آف سائنٹفک اینڈ انڈسٹریل ریسرچ – سینٹرل انسٹی ٹیوٹ آف میڈیسنل اینڈ ایرومیٹک پلانٹس  نے آج طبی جڑی بوٹیوں کی پیداوار کیلئے معیاری پود لگانے کے ساز وسامان  کو فروغ دینے کی خاطر مشترکہ کوششیں کرنے کے لئے ایک مفاہمت نامے پر دستخط کیے ہیں۔
یہ مفاہمت نامہ این ایم پی بی کے ذریعے شناخت کی گئی طبی جڑی بوٹیوں کی کیو ایم پی کو فروغ دینے اور کیو ایم پی کے فروغ کیلئے ان کی نرسری قائم کرنے، طبی جڑی بوٹیوں کے فروغ، تحفظ اور مختلف زرعی- آب وہوا کے زون میں طبی جڑی بوٹیوں کی کھیتی کو فروغ دینے میں مدددےگا۔سی ایس آئی آر- سی آئی ایم اے پی، لکھنؤ مخصوص طبی جڑی بوٹیوں کے لئے معیاری پود لگانے کے ساز وسامان  کے لئے وسیع طور پر تحقیق کا کام بھی سرانجام دے گی۔
مفاہمت نامے کی مدت کے دوران این ایم پی بی لکھنؤ کے سی ایس آئی آر – سی آئی ایم اے پی کے اشتراک سے پورے بھارت میں اسکیم نافذ کرنے والی ایجنسیوں جیسے ریاستی طبی پلانٹس بورڈ، ریاستی زرعی محکمے، علاقائی سہولیاتی مراکز کے ذریعے کیو پی ایم اور طبی جڑی بوٹیوں کے فروغ سے متعلق پروجیکٹوں میں مدد کریں گی۔
آیوش کی وزارت کے تحت کام کرنے والی این ایم پی بی کو طبی جڑی بوٹیوں کی تجارت، برآمدات، تحفظ اور کھیتی کو فروغ دینے سے متعلق پالیسیوں اور پروگراموں میں مدد کرنے اور طبی جڑی بوٹیوں سے متعلق دیگر تمام معاملات میں تال میل پیدا کرنے کا اختیار حاصل ہے۔
-----------------------
ش ح۔و ا۔ ع ن
U NO: 13805
(Visitor Counter : 104
وزارتِ تعلیم
’کاشی تمل سنگمم‘ میں منعقدہ 8 روزہ اسپورٹس سمٹ میں کھلاڑی حصہ لیں گے
روایات، ثقافت، تہذیب اور مذہبی یاترا کے ساتھ ساتھ، کھیل ایک اور شعبہ ہے جسے ’کاشی تمل سنگمم‘ کے شرکاء کے لیے مجموعی مصروفیت کے منصوبے میں شامل کیا گیا ہے۔
بنارس ہندو یونیورسٹی  میں اسپورٹس اتھارٹی آف انڈیا  کی جانب سے 8 سے 15 دسمبر 2022 تک ایک 8 روزہ ’اسپورٹس سمٹ‘ کا انعقاد کیا گیا ہے۔
’مہامنا کی بگیہ‘، بی ایچ یو میں منعقدہ اسپورٹس سمٹ میں شرکت کے ساتھ ساتھ کھلاڑیوں کو گرانڈ’کاشی تمل سنگمم‘ کا مشاہدہ کرنے کا موقع بھی ملے گا جہان ذیل شیڈول کے مطابق کھیلوں کے آٹھ زمرے منعقد کیے جائیں گے۔
مردوں اور خواتین کی دونوں ٹیمیں شمالی اور جنوبی ہندوستان سے تیار کی گئی ہیں، جو ’کاشی تامل سنگمم – اسپورٹس سمٹ‘ میں حصہ لیں گی۔
’کاشی تمل سنگمم‘ - اسپورٹس سمٹ کا شیڈول: 8 سے 15 دسمبر 2022 تک
|
|
Sl. No.
|
|
تاریخ
|
|
دن
|
|
کھیلوں کی سرگرمی
|
|
مقام
|
|
1.
|
|
8 دسمبر 2022
|
|
جمعرات
|
|
ہاکی میچ
|
|
ہاکی اسٹیڈیم، بی ایچ یو
|
|
2.
|
|
9 دسمبر 2022
|
|
جمعہ
|
|
فٹ بال میچ
|
|
فٹ بال اسٹیڈیم، بی ایچ یو
|
|
3.
|
|
10 دسمبر 2022
|
|
ہفتہ
|
|
کرکٹ میچ
|
|
آئی آئی ٹی کرکٹ اسٹیڈیم، بی ایچ یو
|
|
4.
|
|
11 دسمبر 2022
|
|
اتوار
|
|
ٹیبل ٹینس اور بیڈمنٹن میچ
|
|
ایم پی ہال، بی ایچ یو
|
|
5.
|
|
12 دسمبر 2022
|
|
پیر
|
|
والی بال میچ
|
|
بی ایچ یو اسپورٹس گراؤنڈ، بی ایچ یو
|
|
6.
|
|
13 دسمبر 2022
|
|
منگل
|
|
کھو کھو میچ
|
|
بی ایچ یو اسپورٹس گراؤنڈ، بی ایچ یو
|
|
7.
|
|
14 دسمبر 2022
|
|
بدھ
|
|
کبڈی میچ
|
|
بی ایچ یو اسپورٹس گراؤنڈ، بی ایچ یو
۔۔۔۔۔۔۔۔۔۔۔
ش ح۔ا گ۔ن ا۔
U- 13317
(Visitor Counter : 70
صدر جمہوریہ کا سکریٹریٹ
صدر جمہوریہ ہند نے ہریانہ کے بھیوانی ضلعے میں آدرش گاؤں سوئی کا دورہ کیا
نئی دہلی،17 نومبر، 2021/ صدر جمہوریہ ہند جناب رام ناتھ کووند نے ہریانہ کہ بھیوانی ضلعے میں آج  کو سوئی گاؤں کا دورہ کیا اور مختلف عوامی سہولیات کا افتتاح کیا۔ اس گاؤں کو مہادیوی پرمیشوری داس جندل چیریٹیبل ٹرسٹ کی طرف سے ہریانہ سرکار کی اسکیم سوا – پریرت آدرش گرام یوجنا  کے تحت ’آدرش گرام ‘ کے طور پر تیار کیا جا رہا ہے۔
اس موقعے پر اظہار خیال کرتے ہوئے صدر جمہوریہ نے کہا کہ جناب ایس کے جندل اور ان کے کنبے نے سوئی گاؤں کو ایک مثالی گاؤں بنانے میں زبردست تعاون دیا ہے۔ انہوں نے کہا کہ یہ ہماری مادر وطن سے لگاؤ اور اس کے تئیں تشکر کی ایک اچھی مثال ہے۔ انہوں نے اعتماد ظاہر کیا کہ اسکول ، لائبریری، پینے کے پانی کی سہولیات اور گاؤں میں فراہم کی گئی دیگر سہولیات کا استعمال کر کے اس گاؤں کے بچے اور نوجوان تعلیم، صحت اور کھیل کود کے میدانوں میں قابل تحسین کامیابیاں حاصل کریں گے۔
صدر جمہوریہ نے کہا کہ دیہی ترقی ہماری گاؤں کے غلبے والی معیشت میں قومی ترقی کی بنیاد ہے۔ انہوں نے آدرش گرام یوجنا کا تصور پیش کرنے اور اس پر عمل کرنے کی تعریف کی۔ انہوں نے کہا کہ اگر ہم سبھی اپنے گاؤوں کی ترقی کے لیے کام کریں تو ہمارا ملک ایک ترقی یافتہ ملک بن جائے گا۔ انہیں اعتماد ہے کہ دیگر لوگ بھی اس طرح کی مثالوں سے جذبہ حاصل کریں گے اور گاؤں کی ترقی کے لیے آگے آئیں گے۔
صدر جمہوریہ کی ہندی میں تقریر دیکھنے کے لیے براہ کرم یہاں کلک کریں:
۔۔۔
م ن ۔ اس۔ ت ح ۔
U –12969
(Visitor Counter : 127
وزارت دفاع
ہندوستانی بحریہ اکادمی میں ‘دلی سیریز’ بحری قوت پرسیمنار۔2019کا انعقاد کیاجائے گا
نئی دہلی ،15 اکتوبر :ہندوستانی بحریہ اکادمی  ، ایزیمالا 17اور18اکتوبر ، 2019کو مشہوردلی سیریزبحری قوت پرسیمنار کی میزبانی کرے گا۔ اس سال کے سیمنار کا موضوع ‘‘قوموں کی تشکیل میں بحری قوت کا رول ’’ہے ۔
سیمنارتین ذیلی موضوعات ، بحری قوت بمقابلہ زمینی قوت ۔۔ ایک تاریخی تناظر، بحری قوت اور جیو اکنامکس اور بحری قوت کی عالمی سیاست میں مرکزیت پرمشتمل ہوگا۔
ایڈمیرل مدھویندرسنگھ ، پی وی ایس ایم ، اے وی ایس ایم ،  ، بحریہ کے سابق سربراہ ، سیمنار کے مہمان خصوصی ہوں گے ۔ سیمنارمیں شرکت کرنے والے بحریہ کے سینیئر افسران اور ماہرین تعلیم نے وائس ایڈمیرل گیریش لوتھرا پی وی ایس ایم ، اے وی ایس ایم ، وی ایس ایم  ، سابق فلیگ افسرکمانڈنگ ان چیف ، ویسٹرن نیول کمانڈ، جناب نتن پائی  ، ڈاکٹرجبین ٹی جیکب ،  ، کوموڈواودے بھاسکر، وی ایس ایم ،  ۔۔ڈائرکٹرآف دی سوسائٹی فارپالیسی اسٹیڈیزاور کیپٹن الوک بنسل  ۔۔ ڈائرکٹر انڈیافاونڈیشن شامل ہیں ۔
تاریخی اہمیت کے حامل آئی این اے کے اندرواقع تاریخی ماونٹ دلی کے نام سے منسوب اس سیمنار کے اس سے پہلے 5ایڈیشن اب تک منعقد کئے جاچکے ہیں ۔ سالانہ دلی سیمنار نوجوان افسروں اور کیڈٹوں کو بحریہ میں ہونے والی پیش رفتوں پر نظررکھنے میں مدد کرتاہے جب کہ بیک وقت تاریخ کی ایک مضبوط بنیاد رکھی جاتی ہے ۔ سیمنارکی دلی سیریز ہمیشہ سے ہی تمام شرکأ بالخصوص نوجوان کیڈٹوں اور کالج کے طلباءکے لئے فکری طورپرایک پرجوش تجربہ رہی ہے ۔ دلی سییز بحری قوت پرسیمنار کا چھٹا ایڈیشن یکساں طورپر اتنا ہی معلوماتی ہونے کا دعوی ٰ کیاگیاہے ۔
وزیراعظم کا دفتر
وزیر اعظم نے بھوٹان کے بادشاہ جگمے کھیسر نامگیل وانگچک سے ملاقات کی
وزیر اعظم جناب نریندر مودی نے نئی دہلی میں بھوٹان کے بادشاہ جگمے کھیسر نامگیل وانگچک سے اپنی رہائش گاہ پر ملاقات کی۔
وزیر اعظم نے ٹویٹ کیا:
"بھوٹان کے بادشاہ، جگمے کھیسر نامگیل وانگچک کا استقبال کرتے ہوئے بے حد خوشی ہوئی۔ ہماری ایک گرمجوشی بھری اور نتیجہ خیز ملاقات ہوئی۔ ہم ہند-بھوٹان تعلقات کو نئی بلندیوں تک لے جانے کے لئے ہماری قریبی دوستی اور یکے بعد دیگرے ڈروک گیلپوس کے وژن کی انتہائی قدر کرتے ہیں۔"
زراعت اور کاشتکاروں کی فلاح و بہبود کی وزارت
تنازعات کو زراعت کے نئے قوانین کے تحت ختم کرنے کا اقدام
نئی دہلی، 22 جولائی 2021: فارم ایکٹ سے متعلق تنازعات کو کسانوں کی پیداواری تجارت اور کامرس  ایکٹ 2020 اور قیمتوں کی یقین دہانی سے متعلق کسانوں کے  معاہدے اور فارم سروس ایکٹ مجریہ 2020 کے تحت حل کرنے کے لئے کسانوں کی خاطر سب ڈویزنل سطح پر بذریعہ مصالحتی بورڈ اور مزید بذریعہ سب ڈویزنل اتھاریٹی اور ڈسٹرکٹ کلکٹر ایک تیز اور کم لاگت میکانزم وضع کیا گیا ہے۔
سب ڈویژنل سطح پر ضلعی عہدیدار اور ضلعی کلکٹر زمینی محصول سے متعلق کام انجام دیتے ہیں جس میں زمین کا ریکارڈ برقرار رکھنے اور فصلوں اور اراضی سے متعلق تنازعات کو حل کرنا شامل ہے۔ اس طرح وہ زراعت اور اراضی کے تنازعات کے ساتھ ساتھ عدالتی طریقوں سے متعلق کافی عملی تجربات رکھتے ہیں۔ مذکورہ بالا معاملے کے پیش نظر زراعت سے متعلق ان قانون سازیوں سے پیدا ہونے والے تمام قانونی اور معاہدہ جاتی تنازعات کو ختم کرنے کی صلاحیت سے وہ زیادہ لیس ہیں۔
یہ معلومات مرکزی وزیر زراعت اور کسانوں کی بہبود جناب نریندر سنگھ تومر نے لوک سبھا میں ایک تحریری جواب میں فراہم کیں۔
وزارت دفاع
وائس ایڈمرل سورج بیری نے ہندوستانی بحریہ کے چیف آف پرسنل کا عہدہ سنبھال لیا
وائس ایڈمرل سورج بیری، اے وی ایس ایم، این ایم، وی ایس ایم نے یکم اپریل 2023 کو چیف آف پرسنل کے عہدے کا چارج سنبھالا۔ فلیگ آفیسر کو یکم جنوری 1987 کو کمیشن دیا گیا تھا اور وہ گنری اور میزائل وارفیئر کے ماہر ہیں۔
ان کی سمندری کمان میں میزائل جہاز آئی این ایس نربھک، میزائل جنگی جہاز آئی این ایس کرمک، جنگی جہاز آئی این ایس تلوار اور طیارہ بردار بحری جہاز آئی این ایس وکرمادتیہ شامل ہیں، جس کے وہ کمیشنگ کمانڈنگ آفیسر تھے، جو تقریباً چار سال سے اس پروجیکٹ سے وابستہ تھے۔ ان کی عملے اور آپریشن جاتی تقرریوں میں ایف او سی-ان-سی مغربی بحریہ کمان کے فلیگ لیفٹیننٹ، موبائل میزائل کوسٹل بیٹری کے آپریشنز آفیسر، مغربی بیڑے کے فلیٹ گنری آفیسر، سری لنکا اور مالدیپ میں ہندوستانی ہائی کمشنر کے دفاعی مشیر کے طور پر، ڈائرکٹوریٹ آف اسٹاف ریکوائرمنٹس میں ڈائرکٹر، بحری ہیڈکوارٹرس میں نیول اسٹاف کے سربراہ کے نیول اسسٹنٹ اور پرسنل ڈائرکٹر حکمت عملی، تصورات اور تبدیلی کے عہدے شامل ہیں۔
انھیں 2006 میں سری لنکا/ مالدیپ میں سنامی کی راحت کارروائیوں کے دوران خدمات کے لیے وششٹ سیوا میڈل، 2015 میں فرض کے تئیں لگن کے لیے نوسینا میڈل اور 2020 میں اتی وششٹ سیوا میڈل سے نوازا گیا۔وہ دو موقعوں پر،مغربی بحری کمان کے ایف او سی-ان-سی اور بحریہ کے عملے کے سربراہ کی جانب سے تعریفی انعامات کےوصول کنندہ بھی ہیں۔ انھیں اکتوبر 2016 میں فلیگ کے عہدے پر ترقی دی گئی تھی۔ چیف آف پرسنل کا عہدہ سنبھالنے سے قبل وہ آئی ایس کیو ایم او ڈی  میں اسسٹنٹ چیف آف پرسنل ، فلیگ آفیسرکمانڈنگ مغربی فلیٹ اور چیف آف اسٹاف انڈومان اور نکوبار کمانڈ نیز کنٹرولر پرسنل سروسز کے طور پر خدمات انجام دے چکے ہیں۔
ایڈمرل نے یو ایس نیول وار کالج، رہوڈ آئی لینڈ میں نیول اسٹاف کورس سے بین الاقوامی سکیورٹی اسٹڈیز میں امتیازی حیثیت کے ساتھ گریجویٹ ڈپلوما، ہتھیاروں کی ٹیکنالوجی میں ماسٹر ڈگری اور دفاعی اور اسٹرٹیجک اسٹڈیز میں دوسری ماسٹر ڈگری حاصل کی ہے۔ وہ اپنی اسپیشلائیزیشن ٹریننگ کے دوران، بہترین آل راؤنڈ آفیسر اور فرسٹ ان ا ٓرڈر آف میرٹ ٹرافی کے بھی وصول کنندہ ہیں۔
عملے کے انتظام میں اپنے وسیع پس منظر کے ساتھ، وہ اس اہم کردار کو ا نجام دینے کے لیے منفرد طور پر اہل ہیں۔ ان کی قیادت اور تجربہ، ہندوستانی بحریہ کے لیے ایک انمول اثاثہ ہوگا کیونکہ یہ مسلسل ترقی کرتی جارہی ہے۔